**भारत सरकार**

**मानव संसाधन विकास मंत्रालय**

**उच्चतर शिक्षा विभाग**

**राज्य सभा**

**अतारांकित प्रश्न संख्याः 1200**

**उत्तर देने की तारीखः 20.12.2018**

**उत्तर-पूर्वी क्षेत्र में शैक्षणिक संस्थान**

**1200. सुश्री सरोज पाण्डेयः**

क्या **मानव संसाधन विकास मंत्री** यह बताने की कृपा करेंगे किः

(क) क्या सरकार द्वारा देश के उत्तर-पूर्वी क्षेत्रों में उच्च शिक्षा को बढ़ावा देने के लिए नए

विश्वविद्यालयों और उच्च शिक्षण संस्थानों की स्थापना की गई है; और

(ख) यदि हां, तो ऐसे कौन-कौन से संस्थान किन-किन जगहों पर स्थापित किए गये हैं?

**उत्तर**

**मानव संसाधन विकास मंत्रालय में राज्य मंत्री**

**(डॉ. सत्य पाल सिंह)**

 (क) जी, हां, भारत सरकार पूर्वोत्तर क्षेत्र में उच्च शिक्षा के संवर्धन पर जोर दे रही है। तद्नुसार केन्द्र सरकार ने पूर्वोत्तर क्षेत्र में पहले से मौजूद केन्द्र द्वारा वित्तपोषित उच्च शिक्षा संस्थाओं नामतः 9 केन्द्रीय विश्वविद्यालयों, 8 राष्ट्रीय प्रौद्योगिकी संस्थानो (एनआईटी), भारतीय प्रबंध संस्थान (आईआईएम), शिलांग, भारतीय प्रौद्योगिकी संस्थान (आईआईटी), गुवाहाटी, पूर्वोत्तर क्षेत्रीय विज्ञान एवं प्रौद्योगिकी संस्थान (एनईआरआईएसटी), अरूणाचल प्रदेश तथा भारतीय सूचना प्रौद्योगिकी संस्थान (आईआईआईटी), गुवाहाटी के अतिरिक्त सार्वजनिक-निजी भागीदारी (पीपीपी) पद्धति से दो नए भारतीय सूचना प्रौद्योगिकी संस्थानों (आईआईआईटी) की स्थापना की है।

(ख): नए संस्थानों के नाम और उनके स्थान निम्नानुसार हैं:-

|  |  |  |  |
| --- | --- | --- | --- |
| क्र.सं. | संस्थान का नाम | संस्थान का स्थान | स्थापना का वर्ष |
| 1. | आईआईआईटी-सेनापति | मंत्रीपुखरी, इम्फाल, मणिपुर | 2015-16 |
| 2. | आईआईआईटी-अगरतला | अगरतला, त्रिपुरा | 2018-19 |

\*\*\*\*\*